एक कयास चर्चा में यह भी है कि सिंधिया की आर्थिक हैसियत को देखते हुये, धन्धे की जरुरत शायद ही सिंधिया को हों, आज धन्धा तो लोक कल्याण के नाम जनधन की लूट करने वाले उन सियासतदारों ने राजनीति को बना रखा है। जिनकी हैसियत कल तक न तो राजनीति करने की थी, न ही उनकी कोई ऐसी सार्वजनिक प्रतिष्ठा और पहचान, न ही लोक कल्याण के प्रति उनका कोई त्याग। ज्ञात हो कि राजमाता के 16 वर्ष पूर्व अवसान के बाद सिंधिया परिवार की आर्थिक हैसियत लाखों हजार करोड़ में आंकी गई थी। और त्याग, प्रतिष्ठा, जनसेवा का कारवां सैकड़ों वर्ष पुराना। ऐसे में इस तरह के आरोप सियासी तौर पर लगाना शायद सिंधिया के साथ अन्याय है। राजनीति मूल्य सिद्धान्त, लोक कल्याणकारी, नीतिगत हो, न कि रीतिगत। क्योंकि नीति ही लोकतांत्रिक व्यवस्था का आधार हो सकती है, न कि कोई ऐसी रीति जिसका कोई आधार ही न हो।